text: Den Glade Viking i Horsens lukker
  10 juli 2013 kl. 14.47
  Den Glade Viking danser ikke længere. Efter tre år i Horsens meddeler ejerne bag, at det er slut
  Diskoteket Den Glade Viking forsøgte for et par år siden, at blive en del af det danske natteliv. Derfor slog man i Horsens og Odense dørene op til et koncept, der i mange år har kørt på danske feriedestinationer. Men nu tre år efter, bliver dørene i Horsens altså lukket igen. Det skriver Horsens Folkeblad.
  Lukningen kommer som følge af økonomiske problemer. Den glade viking har siden sommeren sidste åt haft en nedgang i omsætningen på 25-30 procent.
  - Vi har valgt at tage konsekvensen af nedgangen og lukke stedet i Horsens. Det vil vi hellere end at dumpe priserne, eller hvad man nu ellers kunne finde på. I stedet vil vi fokusere mere på vores andre forretninger i de større byer, siger Peter Marquardt, en af ejerne bag Den Glade Viking.
  Det betyder også, at Bodegaen i Horsens, der er ejet af samme selskab, lukker
  